CELEX: 62009TN0137
Language: mt
Date: 2009-04-06 00:00:00
Title: Kawża T-137/09: Rikors ippreżentat fis- 6 ta’ April 2009 — Nike International Ltd vs UASI — Muñoz Molina (R10)

6.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/19
            
         Rikors ippreżentat fis-6 ta’ April 2009 — Nike International Ltd vs UASI — Muñoz Molina (R10)
   (Kawża T-137/09)
   2009/C 129/34
   Lingwa tar-rikors: L-Ispanjol
   
      Partijiet
   
   
      Rikorrenti: Nike International Ltd (Oregon, l-Istati Uniti) (rappreżentant: M. de Justo Bailey, abogado)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Aurelio Muñoz Molina (Santa Pola, Spanja)
   
      Talbiet tar-rikorrenti
   
   
               —
            
            
               temenda d-deċiżjoni kkontestata fir-rigward tal-inammissibbiltà tar-rikors, billi tistabbilixxi li dan huwa ammissibbli, u billi tistabbilixxi li t-Tieni Bord tal-Appell aġixxa b’mod korrett, billi daħal fil-mertu tiegħu.
            
         
               —
            
            
               sussidjarjament, tiddeċiedi dwar l-eżistenza tal-ksur tal-Artikolu 73 CTMR u d-dispożizzjonjiet l-oħra applikabbli min-naħa tal-Bord tal-Appell u tad-Diviżjoni tal-Oppożizzjoni, billi tordna r-retroattività tal-proċess sabiex tiġi kkumpensata n-nuqqas ta’ possibbiltà tar-rikorrenti (Nike International Ltd) li tikkoreġi n-nuqqasijiet bħala persuna li tassenja d-dritt preċedenti u/jew, tal-anqas, in-notifika korretta tad-deċiżjoni lir-rappreżentant tal-proprjetarju preċedenti (DL Sports & Marketing Ltd).
            
         
      Motivi u argumenti prinċipali
   
   
      Applikant għat-trade mark Komunitarja: Aurelio Muñoz Molina.
   
      Trade mark Komunitarja kkonċernata: Trade mark verbali “R 10” (Applikazzjoni għal reġistrazzjoni Nru 4813713), għal prodotti u servizzi fil-klassijiet 18, 25 u 35.
   
      Proprjetarju tat-trade mark jew tas-sinjal invokat in sostenn tal-oppożizzjoni: Ir-rikorrenti.
   
      Trade mark jew sinjal invokat in sostenn tal-oppożizzjoni: Trade mark Spanjola mhux irreġistrata “R 10”.
   
      Deċiżjoni tad-Diviżjoni tal-Oppożizzjoni: Oppożizzjoni miċħuda, minħabba motivi formali u, konkretament, minħabba ksur tad-dispożizzjoni fl-Artikolu 58 tar-Regolament tal-Kunsill (KE) Nru 40/94 dwar it-trade mark Komunitarja (1), u tar-Regola 49(1) tar-Regolament tal-Kummissjoni (KE) Nru 2868/95, tat-13 ta’ Diċembru 1995, li jimplimenta r-Regolament tal-Kunsill (KE) Nru 40/94 dwar it-trade mark tal-Komunità. (2)
   
   
      Deċiżjoni tal-Bord tal-Appell: Appell miċħud minħabba inammissibbiltà.
   
      Motivi invokati: Evalwazzjoni żbaljata tal-kundizzjonijiet relatati mal-ammissibbiltà ta’ dan ir-rikors, ksur tal-obbligu ta’ motivazzjoni u nuqqas ta’ “In audita altera partem”.
   
      (1)  ĠU 1994, L 11, p. 1
   
   
      (2)  ĠU 1995 L 303, p. 1